วัดพุทธพม่า (ประเทศสิงคโปร์)

วัดพุทธพม่า (อังกฤษ: Burmese Buddhist Temple) หรือ มหาศาสนารังสี (พม่า: မဟာသာသနာ့ရံသီ မြန်မာဘုရားကျောင်း; จีน: 缅甸玉佛寺; พินอิน: Miǎndiàn yùfósì, Mahā Sāsanā Raṃsī) เป็นองค์การและวัดพุทธพม่าแห่งเดียวในประเทศสิงคโปร์ ก่อตั้งในปี 1875 และย้ายจากที่ตั้งเดิมมาที่ตั้งปัจจุบันในเขตนอเวนาตั้งแต่ปึ 1988 ถือเป็นสถานที่สำคัญทางศาสนาและต่อชุมชนชาวพม่าในประเทศสิงคโปร์ วัดพุทธพม่า (BBT) สถาปนาขึ้นโดย U Thar Hnin (หรือ Tang Sooay Chin) ชาวพม่า ขึ้นที่เลขที่ 17 ถนนกินตา (Kinta Road) ซึ่งเชื่อมต่อกับถนนเซอรังกูน ในปี 1875 ในปี 1878 เขาลริจาควัดนี้ให้กับ U Kyaw Gaung (หรือ Khoo Teogou) แพทย์พื้นถิ่นพม่าจากมัณฑะเลย์ จนถึงปัจจุบัน วัดนี้เป็นวัดพม่าแห่งเดียวในประเทศสิงคโปร์ ภายในวัดประดิษฐานพระพุทธรูปหินอ่อนบริสุทธิ์ที่ใหญ่ที่สุดนอกประเทศพม่า ซึ่งแกะสลักมาจากหินอ่อนหนักสิบตันจากเขาซะจีน ห่างไป 50 กิโลเมตร (31 ไมล์) ทางเหนือของมัณฑะเลย์ แกะสลักแล้วเสร็จที่มัณฑะเลย์ในปี 1918 มีความสูง 3 เมตร (9.8 ฟุต) และขนส่งมาถึงสิงคโปร์ในปี 1921 โดยความช่วยเหลือจากอ๋อ บุ๋น ป่า แห่งยาหม่องตราเสือ ในปี 1981 องค์การพัฒนานครแจ้งให้ที่ตั้งของวัดต้องย้ายออก จากนั้นในปี 1988 จึงย้ายมาตั้งที่ปัจจุบันในเขตนอเวนา ภายใต้การนำของเจ้าอาวาส อู้ ปัญญาวงศ์ วัดหลังใหม่เปิดในปี 1991 สร้างขึ้นด้วยสถาปัตยกรรมพม่าและประดับด้วยไม้สักแกะสลัก ต้นโพธิ์ภายในวัดเป็นต้นที่แตกหน่อมาจากต้นที่วัดพุทธมงคลวิหาร (Mangala Vihara Buddhist Temple) ในเกลังอีสต์ อ้างอิง บรรณานุกรม Burmese Buddhist Temple Newsletter, vol. 10, no. 1, July 1996. Burmese Buddhist Temple Newsletter, vol. 21, no. 2, January 2007. Ong, Y. D. (2005). Buddhism in Singapore – A Short Narrative History. Singapore: Skylark Publications. ISBN 978-981-05-2740-2. Than, Mya (2001). In Commemoration of the Grand Opening of Burmese Buddhist Temple. Singapore: Burmese Buddhist Temple. แหล่งข้อมูลอื่น Maha Sasanaramsi Burmese Buddhist Temple เก็บถาวร 7 มิถุนายน 2019 ที่ เวย์แบ็กแมชชีน